uncial
Uncial, skrift bestående af afrundede majuskler (se majuskelskrift). Uncialskriften er hovedsagelig en bogskrift, der udvikledes i Italien fra ca. 150 e.Kr.
I karolingisk tid erstattedes uncialerne i vid udstrækning af karolingiske minuskler (se minuskelskrift) og anvendtes herefter navnlig i liturgiske håndskrifter eller til at fremhæve ord eller afsnit i teksten.